hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu en hu hu pl hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu ceb hu en hu hu hu hu hu hu hu hu hu hu hu eo hu hu hu de hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Akiknek a kerület az első
V. Naszályi Márta: Nem nyomoz ellenem a BRFK, rágalmazásért feljelentést teszek
Váradiné Naszályi Márta polgármester asszony közleménye:
Nem nyomoz ellenem a BRFK, rágalmazásért feljelentést teszek
A Pesti Srácok portáltól értesültem, hogy nyomozást rendelt el ellenem a BRFK Korrupciós és Gazdasági Bűnözés Elleni Osztálya közokirat-hamisítás gyanúja miatt. Csakhogy ez a hír nem volt igaz, a portál – nem először –, valótlanságokat állított. Az ügyben megkerestem a rendőrséget, akik a minap igazolták, hogy nem nyomoznak ellenem; feljelentés alapján ismeretlen tettes ellen rendelték el a nyomozást. A feljelentőnek pedig egyéb tájékoztatást nem adtak, az iratokba nem tekintett bele. Ahogy a média képviselői sem, hiszen a rendőrséget nem kereste meg egyetlen sajtóorgánum sem a kérdésben.
Ennek ellenére az utóbbi időben több kormánypárti médiumban is megjelent olyan cikk, amely azt tartalmazza, hogy
"A rendőrség nem véletlenül nyomoz a polgármester körül: mint arról korábban beszámoltunk, az I. kerület párbeszédes polgármestere a valóságtól 100 millió forintos nagyságrendben eltérő költségvetési rendeletet hirdetett ki 2020-ban a testület által elfogadotthoz képest, amellyel közokirat-hamisítást követett el."
Egyrészt büszkeséggel tölt el, hogy a Budavári Önkormányzat olyan jól működik, hogy még mindig egy tavalyi üggyel tudnak csak foglalkozni, és ma is a 2020-as költségvetésre vonatkozóan próbálkoznak feljelentéssel és jelentetnek meg sajtóhíreket.
Én a magam részéről elvégeztem az ezzel kapcsolatos feladatokat, ahogyan azt korábbi válaszaimban is elmondtam:
Budapest Főváros Kormányhivatala 2020. december 12-én, mintegy kilenc hónappal a 2020. évi költségvetésről szóló 1/2020. (II. 28.) önkormányzati rendelet elfogadását követően észrevételt tett, mivel a rendelet kihirdetett szövege nem tartalmazott minden, az előterjesztő által befogadott és az ülésen elfogadott módosítást. Ezek a költségvetés érdemi számait nem érintették.
Az önkormányzatokról szóló törvény alapján az önkormányzatnak harminc napja volt a kormányhivatal észrevételére reagálni, vagy az abban foglaltaknak eleget tenni. Ennek megfelelően az 1/2020. számú önkormányzati rendelet 2020. december 20. napjáig hatályban volt, akkor szerkezetileg egységes módosításként a jogalkotásról szóló és az államháztartásról szóló törvény szabályai szerint is felváltotta a 29/2020. (XII. 21.) önkormányzati rendelet. Tehát az önkormányzatnak 2020. február 28-tól 2020. december 31-ig folyamatosan volt hatályos költségvetési rendelete.
A kormányhivatalnak ezt követően döntenie kellett volna, ha más felügyeleti eljárási eszközökkel kívánt volna élni, és az alkalmazott jogi megoldást nem fogadja el. Ilyenről a mai napig nincs tudomásom, tehát az önkormányzatnak a törvényességi felhívásra adott megoldása és az a mellé fűzött indokolása elfogadásra került, jogszerű volt. (Nem így járt egy fideszes belvárosi kerület egyik rendelete, amelyről a Kúriának kellett kimondania, hogy törvénysértő, és nem így járt a lakástörvény nyári módosítása, amiről az Alkotmánybíróság mondott lesújtó véleményt.) Ezzel és a 2020. évre vonatkozó zárszámadási rendelettel a magam részéről nincs több mondanivalóm.
Az önkormányzat 2020. évi költségvetési rendeletével kapcsolatban törvénysértő állapot nem áll fenn.
Az önkormányzati választások után az új képviselő-testület az átlátható és tiszta működés biztosítása érdekében Pénzügyi és Ellenőrzési Bizottságot hozott létre Fidesz-KDNP vezetéssel, amelynek feladata a költségvetés elfogadásának és végrehajtásának jogszerűségén őrködni. Tímár Gyula, a bizottság elnöke ebben a kérdésben egyszer sem hívott össze bizottsági ülést, nem vette napirendre ezt a kérdést, viszont úgy nyilatkozott, hogy nem sikerült az ülésig a költségvetési rendeletet elolvasnia.
Egyébként az önkormányzat költségvetésével, mint általában az önkormányzatok költségvetésével, gondok vannak. Hiányzik belőle az elmúlt két évet nézve nagyságrendileg ötmilliárd forint, ami csak a közvetlen kormányzati intézkedések hatása, ezen elvonások egy része a magyar önkormányzatiság tönkretételét célozza. És még egy nagy hiba van benne, hiányzik belőle egészen konkrétan 500 millió forint, amit dr. Nagy Gábor Tamás polgármester helyezett el a tönkre menő Széchenyi Bankban, majd ezek után éveken át meghamisítva a költségvetési számokat, készpénzként tüntették fel ezt az összeget, mikor a Széchenyi Bank már rég csődben volt.
Velem szemben, mint közvetlen érintettel a mai napig gyanúsítás közlésére nem került sor, az önkormányzatnál nyomozati cselekmény nem történt.
Mivel azonban a fent idézett mondat valótlanságokat tartalmaz, valamint tényként állítja, hogy bűncselekményt követtem el, ezért rágalmazásért feljelentést teszek.
2022. szeptember 23. 14:10
Hatalmas körben terveztük az új Vérmezőt!
Köszönjük az érdeklődést, fantasztikus közösségi élmény volt Önökkel együtt gondolkozni a park jelenéről és jövőjéről! Megtartottuk a Vérmező közösségi tervezésének...
2022. szeptember 15. 13:27
Recepciós állás a Czakó utcai Sport- és Szabadidőközpontban
Pályázati feltételek: felhasználói szintű MS Office (irodai alkalmazások) büntetlen előélet cselekvőképesség Elvárt kompetenciák: kiváló szintű kommunikációs készség sportági ismeretek A...
Felkészülés a téli hidegre: így segít az önkormányzat
Megújul a Szentháromság tér: bemutatta tervét a közönségnek a nyertes tervezőcsapat
TÁJÉKOZTATÓ A KEDVEZMÉNYES FÖLDGÁZ VÉTELEZÉSRŐL
Jön a parlagfű pollenszezon: mutatjuk a kötelezettségeket
Fergeteges hangulatban búcsúztattuk a nyarat
Budapest Főváros I. kerület Budavári Polgármesteri Hivatal
1014 Budapest, Kapisztrán tér 1.
Levelezési cím: 1250 Budapest, Pf. 35.
Központi telefonszám: (+36) 1-458-3000
Ügyfélszolgálat elérhetősége: +36 1-458-3030; +36 1-458-3025
Attila úti ügyfélszolgálat elérhetősége: 1013 Budapest, Attila út 65. Telefonszám: +36 1-225-7276
Budapest I. Kerület Budavári Önkormányzat adószáma: 15735643-2-41
Budapest Főváros I. Kerület Budavári Polgármesteri Hivatal: 15501002-2-41
Minden jog fenntartva. Cookie Policy Adatkezelési Tájékoztató Akadálymentesítési nyilatkozat